Poznámky si odpíšte do zošita z literatúry a naučte sa to!!!

**Erich Kästner ( 1899 – 1974)**

- nemecký novinár a spisovateľ, jeden z najznámejších nemeckých spisovateľov 20. storočia + pre deti a mládež, scenárista a kabaretiér

- okrem tvorby pre deti sa venoval aj poézii a pracoval aj pre televíziu a rozhlas (písal rozhlas.hry)

- vydával detský a mládežnícky časopis Pinguin

**knihy pre malé deti** – Lienka a Anton, Lietajúca trieda

**knihy pre deti** – Emil a detektívi, Emil a tri dvojičky, 35. máj alebo koňmo do oceánie, Stratená miniatúra, Lujza a Lotka, Konferencia zvierat, Matýsek z krabičky od zápalek

**román pre dospelých** - Fabian

- za tvorbu pre deti bol v roku 1960 aj ocenený *Cenou Hansa Christiana Andersena.*

**Emil a detektívi**

- detektívny román pre deti

- dielo malo obrovský úspech - v Nemecku sa z neho predalo viac ako dva milióny výtlačkov, preložené bolo do 59 jazykov, stalo sa podkladom pre rovnomenný film.

**Obsah:** Hlavný hrdina Emil Tischbein je 12-ročný chlapec, ktorý žije v Neustadte spolu so svojou mamou. Otca už nemá, preto jeho mama musí usilovne pracovať ako kaderníčka, aby Emil mohol chodiť do školy. Žijú skromne. Na prázdniny sa Emil chystá k babičke do Berlína. Mama ušetrí 140 mariek, ktoré mu dá na cestu, aby ich odovzdal babičke na prilepšenie. Sú to pre nich veľké peniaze... Emil si preto dáva na ne veľký pozor, v snahe uchrániť ich pred zlodejmi si ich prešpendlí k podšívke kabátu. Vo vlaku mu ukradnú peniaze. Emil v tom nezostane sám, zoznámi sa s berlínskymi chlapcami a spoločne pátrajú po zlodejovi ulicami mesta. K detektívom sa pripojí aj Emilova sesternica Pony. Príbeh končí šťastne - deti zlodeja chytia, odovzdajú ho polícii a keď sa zistí, že ide o hľadaného bankového lupiča, Emil dostane odmenu 1000 mariek. Román skĺbil napätie a humor s prínosným poučením - nenásilnou výchovou prostredníctvom svetlého vzoru.

**Rozbor literárnej ukážky:**

**Literárny druh:** epika

**Literárny žáner:** detektívna poviedka

**Literárna forma:** próza

**Druh rozprávania:** on-rozprávanie

**Téma:** ako Emil s kamarátmi odhalili páchateľa krádeže a usvedčili ho z krádeže

**Idea:** Spoločnými silami deti pomôžu odovzdať zlodeja polícii, dobro zvíťazí nad zlom. Len systematickou prácou a markantnými dôkazmi môžeme dosiahnuť svoj cieľ.

**Hlavná postava:** Emil

Emil – odvážny, prezieravý, vynaliezavý, múdry, trpezlivý, dôsledný, precízny chlapec. Postupoval plánovite a systematicky pri chytení zlodeja.

**Vedľajšie postavy:** zlodej Grundheis, Emilovi kamaráti (Gusto, Profesor, Dienstag), bankoví úradníci...

Gusto – Emilov kamarát, odvážny, ochotný pomáhať

ďalší Emilovi kamaráti – dobre zorganizovaný tím, ochotní pomáhať, obetaví

Grundeis – nevšímavý, hlúpy, zbabelý zlodej

**Umelecké prostriedky:**

* prirovnanie – padneš ako mŕtvy, budú tu všetci ako na koni
* metafora – oťukám si pána zlodeja, nenechajú v kaši, makovica (=hlava)
* epiteton – rozžiarenou tvárou

**Umelecký jazyk autora:** expresíva, slangové slová, frazeologizmy

* ksicht, poliš, človeče, príma, to si píš, kradoš, bohovské, nenechajú v kaši
* ufujazdil, lotor, zdúchne, chlapík, makovica (=hlava), oťukám si zlodeja, sú mu na stope,

odpáľte

* tvrdiak, pinč (= klobúk)

**Osnova:**

1. Emil okradnutý vo vlaku o 140 mariek počas cesty k babke
2. výstup z vlaku a schovanie sa za novinový stánok
3. stretnutie s chlapcom s klaksónom
4. zoznámenie s Gustom
5. zoznámenie sa s Gustovými kamarátmi
6. sledovanie zlodeja chlapcami
7. vypočúvanie zlodeja prednostom depozitnej pokladne
8. usvedčenie zlodeja z krádeže peňazí a predloženie dôkazov
9. útek zlodeja